Ärsyttääkö suomenkielisen Wikipedian laatu? Onko siellä väärää tietoa omasta erikoisalastasi? Oletko monesti halunnut editoida Wikipediaa, mutta et ole päässyt aloituskynnyksen yli? Nyt näihin ongelmiin tarjoutuu ohjattu tilaisuus vaikuttaa! Metropolia osallistuu kansainväliseen Open Education Weekiin järjestämällä Wikipedian parantelijaiset keskiviikkona eli 13.3.2013 klo 10-17. Paikkana on atk-luokka E404 Kalevankadulla. Tilaisuuden alussa on lyhyt esittely Wikipedian toimintaideasta ja sen sisarprojekteista. Miksi kannattaa osallistua? Vararehtori tarjoaa kahvit ja pikkupurtavaa

Tutustut uusiin hyviin tyyppeihin

Wikipedian editointi on hauskaa ja hyödyllistä

Wikipedia on monelle (opettajallekin) se ensimmäinen paikka, josta lähdetään hakemaan tietoa uudesta asiasta. Suomenkielisen Wikipedian parantelu tukee kaikkien elinikäistä oppimista. (Englanninkielistäkin saa toki parannella - suomenkielinen vain on huonommassa kunnossa ja omalla äidinkielellä on mukavampi oppia (siispä ruotsinkielistäkin saa tulla parantelemaan). ) Ilmoittaudu sähköpostilla Vesa Linja-aholle (etunimi.sukunimi@metropolia.fi) viimeistään ma 11.3., niin osaan tilata sopivan määrän tarjoiluja. Tilaisuus on suunnattu henkilökunnalle ja opiskelijoille. Tervetuloa!

No labels

You must log in to comment.